CELEX: 32022R0150
Language: lt
Date: 2021-11-17 00:00:00
Title: Komisijos deleguotasis reglamentas (ES) 2022/150 2021 m. lapkričio 17 d. kuriuo dėl silkių kiekio, kurį galima importuoti pagal tarifinę kvotą Nr. 09.0006, iš dalies keičiamas Tarybos reglamentas (EB) Nr. 32/2000

2022 2 4   
               
               
                  LT
               
               
                  Europos Sąjungos oficialusis leidinys
               
               
                  L 25/9
               
            
         KOMISIJOS DELEGUOTASIS REGLAMENTAS (ES) 2022/150
         2021 m. lapkričio 17 d.
         kuriuo dėl silkių kiekio, kurį galima importuoti pagal tarifinę kvotą Nr. 09.0006, iš dalies keičiamas Tarybos reglamentas (EB) Nr. 32/2000
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1999 m. gruodžio 17 d. Tarybos reglamentą (EB) Nr. 32/2000, atidarantį ir numatantį Bendrijos tarifinių kvotų, priimtų GATT rėmuose, bei tam tikrų kitų Bendrijos tarifinių kvotų administravimą ir nustatantį išsamias kvotų pritaikymo taisykles bei panaikinantį Tarybos reglamentą (EB) Nr. 1808/95 (1), ypač į jo 10a straipsnį,
         kadangi:
         
                     (1)
                  
                  
                     Tarybos sprendimu (ES) 2021/803 (2) sudarytu Europos Sąjungos ir Norvegijos Karalystės susitarimu pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusiu su Jungtinės Karalystės išstojimu iš Europos Sąjungos (toliau – Susitarimas), keičiama su importuojamu silkės kiekiu susijusi tarifinė kvota. Susitarimas įsigaliojo 2021 m. gegužės 10 d.;
                  
               
                     (2)
                  
                  
                     atitinkamas pakeitimas turėtų būti padarytas ir Reglamente (EB) Nr. 32/2000;
                  
               
                     (3)
                  
                  
                     todėl Reglamentas (EB) Nr. 32/2000 turėtų būti atitinkamai iš dalies pakeistas;
                  
               
                     (4)
                  
                  
                     tą Susitarimą reikia skubiai įgyvendinti, todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną. Šiuo reglamentu padarytas pakeitimas taikomas jo įsigaliojimo dieną besitęsiančiam tarifinių kvotų laikotarpiui, todėl būtina nustatyti pereinamojo laikotarpio nuostatas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 32/2000 pakeitimas
            Reglamento (EB) Nr. 32/2000 I priedo kvotos numerio 09.0006 eilutės skiltyje „Kvotos kiekis“ kiekis „31 888 tonos“ pakeičiamas kiekiu „33 496 tonos“.
         
         
            2 straipsnis
            Pereinamojo laikotarpio nuostatos, taikomos einamuoju tarifinės kvotos laikotarpiu
            
               1.   Šio reglamento įsigaliojimo dieną besitęsiančio likusio tarifinės kvotos laikotarpio kvotos, kurią galima naudoti, kiekis – šiuo reglamentu pakeisto kvotos kiekio ir iki šio reglamento įsigaliojimo dienos jau paskirto kvotos kiekio skirtumas.
            
            
               2.   Jei įsigaliojus šiam reglamentui 2022 m. vasario 3 d. taikyta kvota buvo išnaudota, naujas kvotos, kurią galima naudoti, kiekis veiklos vykdytojams paskirstomas pagal chronologinę išleidimo į laisvą apyvartą muitinės deklaracijų priėmimo datų tvarką. Veiklos vykdytojams, kurie iki šio reglamento įsigaliojimo importavo prekes be kvotos, jų prašymu ir tiek, kiek galima atsižvelgiant į tarifinės kvotos likutį, kompensuojamas jau sumokėto muito skirtumas.
            
         
         
            3 straipsnis
            Įsigaliojimas
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 5, 2000 1 8, p. 1.
         
            (2)  2021 m. gegužės 10 d. Tarybos sprendimas (ES) 2021/803 dėl Europos Sąjungos ir Norvegijos Karalystės susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos, sudarymo Sąjungos vardu (OL L 181, 2021 5 21, p. 1).